  Майя Бывальцева Ижкарын следж-хоккеен шудонъя Россилэн чемпионатэзлэн нырысетӥ люкетэз – Виктор Кузнецовез буре ваён ӵошатскон йылпумъяськиз. Удмуртиысь спортсменъёс кыкетӥ инты басьтӥзы. Со сярысь элькунысь Спортъя дасяськонъя центрлэн «ВКонтакте» мерлыко вотэсысь огиназ ивортӥзы. Ӵошатсконъёсы тямыс команда пыриськиз. «Удмуртия» команда сизьым пумиськонъёсыз пӧлысь куатяз вормиз, «Феникслы» гинэ келяз.  «Удмуртия» - «Торпедо» 23:0 «Удмуртия» - Челябинск улосвыллэн сборноез 14:0 «Удмуртия» - «Югра» 3:0 «Удмуртия» - «Феникс» 1:4 «Удмуртия» - Москвалэн сборноез 7:1 «Удмуртия» - «Звезда» 7:1 «Удмуртия» - «Ястребы» 3:1 Ӵапак Москва улосвылысь команда нырысетӥ инты басьтӥз, куинетӥ интыын «Югра» клуб. Россилэн чемпионатэзлэн кыкетӥ люкетэз 2021-тӥ арын шуркынмонэ Ханты-Манскийскын ортчоз. Ӵошатсконъёслы йылпумъянъёсъя кунлэн паралимпи сборнояз пырись спортсменъёслэн нимъёссы тодмо луозы.  Тегъёс: Спорт Ижкар Следж-хоккей Удмуртия  